**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.09.2020, ora 08.00 – 24.09.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 24.09.2020, ora 07.00**

**RÂURI**

**Debitele au fost, în general, staționare.**

Debitele se situează, în general, la valori cuprinse între 30-90% din mediile multianuale lunare, mai mici (sub 30% din normalele lunare) pe râurile din bazinele hidrografice Iza, Crișul Repede, Rm. Sărat, Milcov, Bârlad, pe cursul inferior al Buzăului, pe afluenții Prutului, pe unii afluenți ai Vișeului (Vaser, Ruscova), Someșului (Sălăuța, Ilișua, Lonea, Fizeș, Lăpuș), Mureșului (Niraj, Comlod, Iara, Vișa, Laslea, Domald, Secaș, R. Mare, R. Galben), Argeşului superior (Arefu, Vâlsan, R. Doamnei) și Trotuşului (Helegiu, Dofteana, Oituz, Cașin, Tazlău).

 Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare.**

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 23.09.2020 – 24.09.2020 a fost în scădere, având valoarea de 2750m3/s**, sub media multianuală a lunii **septembrie (3800 m3/s)**.

În aval de Porţile de Fier debitele au fost în scădere pe tot sectorul.

**Debitul la intrarea în ţară (secţiunea Baziaş) va fi în scădere (2700 m3/s).**

În aval de Porţile de Fier debitele vor fi în scădere pe tot sectorul.

 **2.** **Situația meteorologică în intervalul 23.09.2020, ora 09.00 – 24.09.2020, ora 06.00**

**ÎN ŢARĂ**

**Vremea a fost în continuare caldă** pentru această dată. Cerul a avut înnorări temporar accentuate în vestul și sud-vestul țării, precum și la munte, unde pe arii restrânse au fost averse și descărcări electrice. În restul teritoriului cerul a fost variabil și doar izolat a plouat slab. Vântul a suflat slab și moderat, cu unele intensificări pe crestele montane înalte.

Temperaturile maxime s-au situat între 21 de grade la Voineasa și 31 de grade la Zimnicea, iar la ora 06.00, se înregistrau valori termice cuprinse între 5 grade la Întorsura Buzăului și 22 de grade la Constanța-dig. La începutul și sfârșitul intervalului, izolat în depresiunile Carpaților Orientali s-a semnalat ceață*.*

**LA BUCUREŞTI**

 **Vremea s-a menținut caldă** pentru această dată. Cerul a fost variabil, cu înnorări mai accentuate noaptea, când în unele cartiere, trecător, a plouat slab. Vântul a suflat în general slab. Temperatura maximă a fost de 28 de grade la Filaret și 27 de grade la Afumați și Băneasa, iar la ora 06.00, se înregistrau 14 grade la Băneasa și Afumați și 16 grade la Filaret.

**3. Prognoza meteorologică în intervalul 24.09.2020, ora 09.00 – 25.09.2020, ora 09.00**

**ÎN ŢARĂ**

 **Vremea se va menține caldă.** Cerul va fi variabil, cu înnorări temporar accentuate în cursul zilei la munte, în nord-vestul, vestul, centrul și sud-estul țării, unde local vor fi averse, descărcări electrice și unele intensificări ale vântului.

Temperaturile maxime se vor încadra între 22 de grade în nord-vestul teritoriului și 30 de grade în sudul extrem, iar cele minime vor fi cuprinse între 8 și 19 grade, cu cele mai scăzute valori în depresiuni. Dimineața și noaptea, în zonele joase de relief, vor fi condiții de ceață.

**LA BUCUREŞTI**

 **Vremea se va menține caldă.** Cerul va fi variabil, iar vântul va sufla în general slab. Temperatura maximă se va situa în jurul valorii de 29 de grade, iar cea minimă va fi de 14...16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

 **A.B.A. Crișuri** revine cu informații referitoare la poluarea accidentală, din data de 22.09.2020, în jurul orei 16:30 a râului Crișul Negru în amonte de municipiul Beiuș, jud. Bihor, manifestată printr-o culoare maronie spre neagră a apei, cu tente gălbui-maronii, cu miros slab de dejecțíi animaliere. Personalul A.B.A. Crișuri s-a deplasat la faţa locului pentru investigaţii.

S-au recoltat 3 probe de apă; analizele sunt în curs de efectuare. Unitatea care a produs poluarea a fost identificată ca S.C. European Food S.A. – Platforma Drăgănești. S-a intervenit pentru stoparea evacuării apei uzate evacuate, respectiv deversari cu dejecții animaliere.

 **ABA Mureș, GNM-CJ Hunedoara** revin cu informații suplimentare referitoare la poluarea accidentală a pârâului Boița, afluent al râului Galbena, care s-a produs ca urmare a deversării de apă, cu conținut de steril minier, din lacul situat la coada iazului de decantare, Valea Luponii din cadrul obiectivului minier Mina Boița Hațeg, jud. Hunedoara, din data de 16.09.2020, ora 17.00.

 Acest iaz de vale conține steril provenit de la fosta mină Boița Hațeg, având o înălțime de 35m și de suprafață 2,7 ha. Se precizează că deținătorul iazului este CNCAF Minvest Deva, executantul lucrărilor de conservare Conversmin SA București, proiectantul Cepromin. Poluarea s-a produs prin deversarea apei din lacul situat la coada iazului, apă care a antrenat steril, scurgerea facându-se printr-o fractură a sondei inverse, datorată coroziunii la cca 10 m aval de grătarul sondei formându-se o sufozie.

În aval de debușarea galeriei principale ce trece pe sub iaz, s-au constatat depuneri de steril în albia pârâului Boița, pe o lungime de cca 200-250 m.

În data de 16.09.2020 au fost prelevate 4 probe de apă, de către reprezentantul SGA Hunedoara, analizele fiind efectuate în LCA-SGA Hunedoara:

Proba nr 1 – pr. Boița, amonte 50 m deversare iaz;

Proba nr 2 – pr. Boița, în dreptul deversării din iaz;

Proba nr 3 – pr. Boița, aval 500 m de deversare iaz;

Proba nr 4 – pr. Răchitova , aval deversare iaz cca 1000 m, la 30 m amonte de pod Densus.

Rezultatele analizelor pentru probele de apă prelevate (în bold depășiri):

|  |  |  |  |  |  |  |
| --- | --- | --- | --- | --- | --- | --- |
| Indicatorul de calitateora prelevării | UMUnități măsură | Proba nr 1Apă de suprafațăpr. Boitaamonte cca. 50 m de evacuareora 18.50 | Proba nr. 2Apă de suprafațăpr. Boitain dreptul deversarii apei din iazora 18.40 | Proba nr. 3Apă de suprafațăpr. Boitaaval cca. 500 m de evacuareora 19.00 | Proba nr. 4Apă de suprafațăpr. Rachitovaaval cca. 1000 m de evacuare, amonte pod Densusora 19.10 | Limite   stabilite prin HG 188/2002(NTPA 001) |
|  |  |  |  |  |  |  |
| pH | unit. pH | 7,5 (20,9°C) | 7,35(22,6°C) | 7,35(21°C) | 7,6 (21,5°C) | 6,5-8,5 |
| Materii in suspensie | mg/l | 12 | **212** | 55 | <5 | 60 |
| Conductivitate | µg/l | 747 | 2508 | 1497 | 847 | nenormat |
| Reziduu filtrabil la 105° | mg/l | 466 | **2226** | 1408 | 576 | 2000 |

Notă: sunt în curs de efectuare analize pentru următorii indicatori: - Zinc (Zn 2+) total/ dizolvat, Mangan (Mn2+) total/dizolvat, Fier ionic (Fe 2+, Fe3+) total / dizolvat, Cadmiu (Cd2+) total/dizolvat, Plumb (Pb 2+) total/dizolvat, Cupru (Cu2+) total/dizolvat, Crom total/Crom 6+.

 *Concluzii:*

- Conform rezultatelor parțiale obtinute la indicatorii MTS, Conductivitate, Reziduu fix, în urma analizelor de laborator efectuate din Proba nr. 2 (pr. Boița în dreptul deversării apei din iaz) se constată depășiri ale concentrației maxim admise conform HG 188/2002.

- Rezultatele parțiale obținute în urma analizelor de laborator efectuate la proba nr. 3 indică o creștere semnificativă a concentrațiilor la indicatorii MTS, Conductivitate, Reziduu fix comparativ cu rezultatele obținute la proba nr 1 ( amonte cca 50 m de evacuarea din iaz).

În urma acestei deversări de ape din iaz, ape care au antrenat steril, s-a produs o poluare accidentală cu caracter local. La o distanță de cca. 1000 m aval de evacuarea apei din iaz nu s-au înregistrat efecte ale evenimentului de calitate asupra cursului de apă – pr. Boița.

Nu s-a înregistrat mortalitate piscicolă.

**ABA Prut-Bârlad și APM Iași** revin cuinformații suplimentare despre producerea de evacuări de ape uzate menajere în râul Bahlui, din data de 28.08.2020, ora 12:00, prin colectorul de canalizare Cacaina, administrat de către SC APAVITAL SA Iași, în zona municipiului Iași (sector: pod Tudor Vladimirescu - pod Holboca), județul Iași. Nu s-a înregistrat mortalitate piscicolă. Reprezentanți ai S.G.A.Iasi si A.B.A PRUT-BARLAD în urma deplasării la teren au constatat evacuări de ape uzate menajere prin colectorul Cacaina în cursul de apă Bahlui. Gura de vărsare a colectorului Cacaina prezenta o culoare gri-albicioasă cu miros specific de ape uzate menajere neepurate. Reprezentanţii APAVITAL SA IAŞI au sistat deversarea apelor uzate din caseta Cacaina în râul Bahlui prin dirijarea acestora în colectorul mal drept către stația de epurare a municipiului Iași, fapt pentru care din data de 22.09.2020, ora 15.10 poluarea se sistează. Datorită faptului că valorile indicatorilor de calitate au fost în limite normale, s-a sistat și monitorizarea în data de 22.09.2020, ora 15:10.

În continuare rămâne în supraveghere cursul de apă Bahlui în zona confluenței cu colectorul Cacaina.

**ABA Mureș și GNM-CJ Hunedoara** revin cu informații suplimentare referitoare la poluarea accidentală din data de 18.09.2020, ora 11.30, a pârâului Petac afluent al râului Cerna, râul Cerna și râul Peștiș, în zona localităților Sântuhalm și Peștișul Mare, județul Hunedoara, cu irizaţii de produse uleioase, ape pluviale și tehnologice convențional curate, ape de răcire, ape menajere epurate, ape de dren, provenite de la o evacuare a Acelormittal Hunedoara SA, provenite de la zona laminoare, prin intermediul unui tub cu diamentrul de 1 metru, evacuarea P20. Înainte de evacuarea în emisar sunt montate separatoare de produse petroliere. S-a constat o depășire a valorii limită de cuantificare de 5 mg/l, aceasta fiind de 6,2 mg/l. Cu ocazia controlului din data de 22.10.2020, s-a dispus realizarea de igienizare a canalizării și separatorului de produse petroliere cu termen 09.10.2020. Operatorul economic va achiziționa material absorbant ecologic pentru intervenția în caz de poluări accidentale pe cursurile de apă, cu termen 30.10.2020. Se va informa GNM CJ Hunedoara privind măsurile de depoluare până la data de 02.11.2020. Operatorul economic a fost sancționat cu amendă de 10.000 lei, pentru evacuarea de uleiuri uzate în rețeaua de canalizare și apa de suprafață, conform art. 16. lit. a, coroborat cu art. 4, al. 1, lit. a, din HG 235/2007 privind gestionarea uleiurilor uzate, precum și cu Avertisment pentru depășirea limitei maxime admisibile la indicatorul substanțe extractibile, cu sovenți organici, conform Art. 88, al. 1, lit. a), coroborat cu art. 87, punctul 15, din Legea 107/1996 actualizată.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 21.09.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Mediile zilnice pentru PM10 (**pulberi în suspensie cu diametrul sub 10 microni) **- (50 µg/ m3 /24h) au fost depășite la stația cu următorul indicativ:** **IS-3 (Mun. Iași, jud. Iași).**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**APM Ilfov** informează telefonic despre **un incendiu, produs la 23.09.2020, la ora 11:51, la Hotel Complex Pacea (aflat în construcție), în loc. Ciolpani, jud. Ilfov**. S-a acționat cu autospeciale IGSU. Garda de mediu s-a deplasat spre locul incendiului. Incendiul a fost stins în jurul orelor 13.00.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 18.09 - 19.09.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT